recursal/SuperWikiNEXT-32B huggingface dataset:
**Thomas Krol** (s. 16. elokuuta 1992 Colmschate) on alankomaalainen pikaluistelija ja olympiavoittaja.

Krol voitti junioreiden maailmanmestaruuden joukkuetakaa-ajossa 2011. Seuraavana vuonna hän saavutti junioreiden MM-hopeaa yleisluistelussa ja 1 500 metrillä sekä pronssia joukkuetakaa-ajossa.

Krol saavutti Kolomnan MM-kilpailuissa 2016 pronssia 1 500 metrillä ajalla 1.45,75. Kolomnan EM-kilpailuissa 2018 hän sai hopea 1 500 metrillä ja oli neljäs 1 000 metrillä. Inzellin MM-kilpailuissa 2019 hän voitti kultaa 1 500 metrillä ajalla 1.42,58 ja sai hopeaa 1 000 metrillä ajalla 1.07,67. Heerenveenin EM-kilpailuissa 2020 hän saavutti kultaa 1 500 metrillä ajalla 1.43,67 ja hopeaa 1 000 metrillä. Salt Lake Cityssä 2020 hän voitti maailmanmestaruuden joukkuesprintissä ja oli toinen 1 500 metrillä.Hän voitti Heerenveenissä 2021 sekä sprinttereiden Euroopan-mestaruuden että 1 500 metrin maailmanmestaruuden ajalla 1.43,75. Heerenveenin EM-kilpailuissa 2022 hän saavutti 1 000 metrillä kultaa ajalla 1.07,77 ja 1 500 metrillä hopeaa. Pekingin olympialaisissa hän sai 1 500 metrillä hopeaa ajalla 1.43,55 ja voitti 1 000 metrillä kultaa ajalla 1.07,92. Hän voitti samana vuonna sprintteiden maailmanmestaruuden Hamarissa ja sai joukkuesprintin MM-pronssia. Heerenveenissä 2023 hän saavutti MM-hopeaa 1 500 ja pronssia 1 000 metrillä.

Krol voitti 1 000 metrin maailmancupin kokonaiskilpailun kausilla 2019–2020 ja 2021–2022 sekä sijoittui toiseksi kaudella 2020–2021. Hän voitti 1 500 metrin cupin 2020–2021 ja sijoittui pisteissä kolmanneksi kausilla 2017–2018 ja 2019–2020. Maailmancupin osakilpailuissa hän on saavuttanut 1 000 metrillä kuusi voittoa sekä sijoittunut seitsemän kertaa toiseksi ja neljä kertaa kolmanneksi. 1 500 metrillä hän on saavuttanut neljä voittoa, kolme kakkossijaa ja sijoittunut kahdeksan kertaa kolmanneksi.

Henkilökohtaiset ennätykset
---------------------------

| *Matka* | *Aika* | *Paikka* | *Päivä* |
| --- | --- | --- | --- |
| **500 m** | 34,69 | Heerenveen | 27. joulukuuta 2021 |
| **1 000 m**  | 1.06,25 | Salt Lake City | 9. maaliskuuta 2019 |
| **1 500 m** | 1.40,54 | Salt Lake City | 10. maaliskuuta 2019 |
| **3 000 m** | 3.42,86 | Inzell | 30. syyskuuta 2017 |
| **5 000 m** | 6.46,30 | Heerenveen | 28. joulukuuta 2010 |
| **10 000 m** | 14.40,13 | Enschede | 18. maaliskuuta 2012 |

Lähteet
-------

1. 1 2 3 4  Thomas Krol *schaatsstatistieken.nl*. Viitattu 13.1.2018. (hollanniksi)
2. 1 2 3 4  ATHLETE DATA OF THOMAS KROL *speedskatingnews.info*. Viitattu 9.4.2023. (englanniksi)
3. 1 2  WORLD CUP STANDINGS ISU. Viitattu 9.4.2023. (englanniksi)
4. ↑  ISU World Cup Speed Skating Finals 2017-2018 ISU. Viitattu 2.4.2018. (englanniksi)
**Baltian bolidi** oli tulipallo, joka havaittiin Suomessa, Baltian alueilla sekä muun muassa Pietarin (tuolloin Leningrad), Pihkovan ja Novgorodin kaupungeissa 11. helmikuuta 1976. Sen aiheutti havaintojen perusteella ilmakehään klo 17:50 Etelä-Suomen yllä osunut meteoroidi joka alkoi hehkua noin 120 km:n korkeudella.
Kappale jatkoi lentoaan edellä mainittujen paikkakuntien ohi aina Kalininin provinssiin saakka (tämä ja kaupungit silloisessa Neuvostoliitossa,joka sisälsi myös Baltian alueen valtiot) missä tehtiin viimeiset havainnot.

Kaikkiaan havaintoaikaa oli noin 100 sekuntia ja bolidista ehdittiin ottaa valokuvia. Ilmiö aiheutti virhehavaintoja.
Tulipallossa nähtiin raketin tai aluksen kaltaisia piirteitä kuten suuttimia ja ikkunoita.
Ilmiön oli myös kuvailtu lentäneen hyvin matalalla tai että siitä olisi pudonnut osia meren jäälle Helsingin edustalle. Kappale oli tuolloin noin 100 kilometrin etäisyydellä Helsingistä.

Viron Tarton observatorioon tuli satoja ilmoituksia ja niiden perusteella bolidin nopeudeksi saatiin 7–13 km sekunnissa.

Lähteet
-------

1. ↑  Heikki Oja: Tulipalloja taivaalla Ursa 1978 ISBN 951-9269-05-3
**Zoran Lilić** (serb. Зоран Лилић s. 27. elokuuta 1953, Brza Palanka, Serbia, Jugoslavia) on serbialainen poliitikko. Hän toimi Serbian parlamentin puhemiehenä vuonna 1993 ja Jugoslavian liittotasavallan presidenttinä vuosina 1993-1997. Hän on äitinsä puolelta etninen romanialainen.

Elämäkerta
----------

Lilić kävi peruskoulunsa kotikylässään ja opiskeli sen jälkeen Belgradin yliopiston teknillisessä tiedekunnassa. Valmistumisensa jälkeen hän työskenteli Rakovican kumitehtaassa. 12 vuoden työskentelyn jälkeen hänet ylennettiin tehtaan pääjohtajaksi.

Serbian parlamentissa hän edusti Serbian Sosialistipuoluetta (SPS) ja toimi myös parlamentin puhemiehenä. Hänet nimitettiin myös Jugoslavian liittotasavallan presidentiksi kun viran edellinen haltija Dobrica Ćosić joutui eroamaan. Muodollisesta asemastaan huolimatta hänen katsottiin yleisesti olevan Serbian presidentti Slobodan Milosevicin marionetti.

1997 Slobodan Milosevicin tultua liittotasavallan presidentiksi, SPS asetti Lilićin ehdokkaakseen Serbian presidentin virkaan. Lilićin epäonnistuttua vaalien toisella kierroksella, hänestä tuli liittotasavallan varapääministeri Momir Bulatovićin hallituksessa. Tässä tehtävässä hän pysyi vuoden 1999 huhtikuuhun asti, jolloin Milosevic kutsui hänet talousasioiden neuvonantajakseen tehtäväalueena erityisesti taloussuhteet Kroatian kanssa. Samaan aikaan hän toimi Jugotransportin pääjohtajana sekä Jugoslavian shakkiyhdistyksen puheenjohtajana. Lilić jätti Sosialistipuolueen vuonna 2000 ja perusti uuden Serbian Sosialidemokraattisen Puolueen, jonka Lilić on sanonut seuraavan Svetozar Markovićin linjaa. Puolue ei kuitenkaan saavuttanut mainittavaa vaalimenestystä.

Lilić yritti myös selvitellä Libyan HIV-oikeudenkäyntiä, jossa neljä bulgarialaista sairaanhoitajaa ja palestiinalainen lääkäri tuomittiin kuolemaan näiden väitetysti tartutettua HIV viruksen libyalaisiin vauvoihin. Lilić esiintyi tässä yhteydessä omavaltaisesti Bulgarian presidentin, Georgi Părvanovin edustajana.

Lähteet
-------

1. ↑  "Impostor Defends Bulgarian Nurses before Gaddafi" (Arkistoitu – Internet Archive)

Jugoslavian liittotasavallan lippuJugoslavian liittotasavallan presidentit
Dobrica Ćosić (1992–1993) | Zoran Lilić (1993–1997) | Slobodan Milošević (1997–2000) | Vojislav Koštunica (2000–2003)  

**Serbia ja Montenegron presidentti**  

Svetozar Marović (2003–2006)
Newarinkielinen tervehdys "jwajalapā" newarilaisilla kirjaimilla kirjoitettuna.
**Newarilainen kirjaimisto** (newariksi प्रचलित नेपाल लिपि, *pracalita nepāla lipi*) on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään pääasiassa newarin kielen kirjoittamiseen. Myös bengalia, hindiä, maithilia, nepalia ja sanskritia on kirjoitettu Nepalissa newarilaisella kirjaimistolla.

Newarin pääkirjaimisto on nykyisin devanagari, mutta newarilaisen kirjaimiston käyttöä on pyritty viime aikoina lisäämään. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua tekstiä.

Kirjaimistolla ei ole omaa koodia ISO 15924 -standardissa. Newarilaisten kirjaimien lisäämisestä ISO/IEC 10646 -standardiin on tehty ehdotus vuonna 2012.

Lähteet
-------

1. 1 2  Pandey, Anshuman: Proposal to Encode the Newar Script in ISO/IEC 10646 *unicode.org*. Viitattu 22.7.2014. (englanniksi)
2. 1 2 3  Newar *ScriptSource*. Viitattu 22.7.2014. (englanniksi)
3. ↑  Newar *Ethnologue*. Viitattu 22.7.2014. (englanniksi)
Iwelumo vuonna 2012
**Christopher Robert "Chris" Iwelumo** (s. 1. elokuuta 1978 Coatbridge) on skotlantilainen jalkapalloilija, pelipaikaltaan hyökkääjä.

Iwelumon isä on nigerialainen ja äiti skotlantilainen.

Ammattilaisura
--------------

Vuonna 1995 alkaneella ammattilaisurallaan Iwelumo on edustanut vuoden 2014 loppuun mennessä yhteensä 18 eri seuraa neljässä eri maassa. Englannin Valioliigassa Iwelumo pelasi 15 ottelua Wolverhamptonin riveissä kaudella 2009–2010.

Eniten otteluita samassa seurassa Iwelumolle tuli vuosina 2005–2007 Colchester Unitedissa, jossa hän teki 92 sarjaottelussa 35 maalia.

### Maajoukkueura

Iwelumo on pelannut Skotlannin A-maajoukkueessa neljä ottelua. Hän on myös ajoittain toiminut kapteenin tehtävissä.

Saavutukset
-----------

Englanti **Brighton & Hove Albion**

* Ykkösliigan playoff-voittaja (2004)

Englanti **Colchester United**

* Ykkösliigan toinen sija (2005–06)

Englanti **Wolverhampton Wanderers**

* Championship (2008–09)

Skotlanti **St. Johnstone**

* Skotlannin cup (2013–14)

Lähteet
-------

1. 1 2 3 4  Chris Iwelumo Transfermarkt-sivustolla (englanniksi) Viitattu 18.4.2015.
**Sebastian Foss Solevåg** (s. 13. heinäkuuta 1991) on norjalainen alppihiihtäjä, joka edustaa Spjelkavik IL -seuraa.

Sotšin olympialaisissa 2014 ja Vailin / Beaver Creekin MM-kilpailuissa 2015 Foss Solevåg sijoittui pujottelussa yhdeksänneksi. Pyeongchangin olympialaisissa 2018 hän saavutti pronssia joukkuekilpailussa. Pujottelussa hän oli kymmenes. Åren MM-kilpailuissa 2019 hän sijoittui pujottelussa 12:nneksi. Cortina d'Ampezzon MM-kilpailuissa 2021 hän saavutti kultaa joukkuekilpailussa ja pujottelussa. Pekingin olympialaisissa 2022 hän saavutti pronssia pujottelussa.

Alppihiihdon maailmancupissa Solevåg kilpaili ensimmäisen kerran Levin pujottelussa marraskuussa 2012. Maailmancupin pisteille hän selviytyi ensimmäisen kerran Levin pujottelussa marraskuussa 2013 oltuaan yhdeksäs. Kolmen parhaan joukkoon hän sijoittui ensimmäisen kerran tammikuussa 2015 oltuaan Zagrebin pujottelussa kolmas. Hän oli kolmas myös Sankt Moritzin pujottelussa maaliskuussa 2016. Hän sijoittui pujottelucupissa viidenneksi kaudella 2019–2020. Hän oli toinen Madonna di Campiglion pujottelussa joulukuussa 2020. Hän voitti Flachaun toisen pujottelun tammikuussa 2021. Pujottelucupissa hän oli samalla kaudella viides. Kaudella 2021-2022 hän sijoittui kolmanneksi Val d' Iseren pujottelussa. Häb coitti Madonna di Campiglion pujottelun.

Foss Solevåg voitti pujottelun Norjan mestaruuden Oppdalissa maaliskuussa 2013 ja Hemsedalissa 2015.

Lähteet
-------

1. 1 2 3 4  Sebastian Foss Solevåg Kansainvälinen hiihtoliitto (FIS).  (englanniksi)
2. ↑  Medalists *pyeongchang2018.com*.  Arkistoitu 24.2.2018. Viitattu 11.3.2018. (englanniksi)
**Wesley Nathan Hylton Harding** (s. 20. lokakuuta 1996 Leicester, Englanti, Yhdistynyt kuningaskunta) on englantilais-jamaikalainen jalkapalloilija, pelipaikaltaan oikea laitapuolustaja. Hän edustaa Englannin mestaruussarjassa pelaavaa Rotherham Unitedia. Hän on pelannut Jamaikan maajoukkueessa vuodesta 2021.

Harding nousi Birmingham Cityn junioreista edustusjoukkueeseen kaudella 2017–2018. Hän pelasi joukkueessa kolmen kauden aikana 51 mestaruussarjaottelua. Hän siirtyi elokuussa 2020 Rotherham Unitediin, jossa hän pelasi ensimmäisellä kaudellaan joukkueen kaikki 46 mestaruussarjaottelua ja niistä 41 ottelua avauskokoonpanossa. Kaudella 2021–2022 hän pelasi Rotherhamin joukkueessa 38 ykkösliigan ottelua. Kaudeksi 2022–2023 Rotherham palasi mestaruussarjaan, ja syyskuussa kotiottelussa Blackpoolia vastaan Harding teki uransa ensimmäisen mestaruussarjamaalin.

Harding pelasi Jamaikan maajoukkueessa ensimmäisen kerran kesäkuussa 2021 ystävyysottelussa Serbiaa vastaan ja toisen kerran syyskuussa 2021 MM-karsintaottelussa Panamaa vastaan. Hän pelasi molemmissa otteluissa avauskokoonpanossa.

Lähteet
-------

1. 1 2 3  Wes Harding Transfermarkt-sivustolla (englanniksi)
**Christopher Dwayne "Chris" Hester** (s. 19. syyskuuta 1979) on yhdysvaltalainen kilpauransa päättänyt koripalloilija. Takamiehenä pelannut Hester oli kilpaurallaan 192 cm pitkä.

Pelaajaura
----------

Hester pelasi kaudet 2001–2002 ja 2002–2003 NCAA-koripallosarjassa Eastern Washington Eagles -joukkueessa. Jälkimmäisellä kaudella Hesterin pistekeskiarvo sarjassa oli 13,9 ja levypallokeskiarvo 4,8. Yliopistouransa jälkeen Hester loukkasi vakavasti polvensa, ja hänen koripalloilijanuransa oli vaakalaudalla. Kahden välivuoden jälkeen hän pystyi kuitenkin jatkamaan uraansa ja siirtyi kaudeksi 2005–2006 Saksan 2. Bundesliigassa pelanneen SG Braunschweigin joukkueeseen. Hester teki ensimmäisellä ammattilaiskaudellaan keskimäärin 19,6 pistettä ja 4,6 levypalloa ottelua kohden.

Kaudeksi 2006–2007 Hester siirtyi Korisliigassa pelaavaan Porvoon Tarmoon. Hän teki pelaamissaan 43 runkosarjan ottelussa keskimäärin 18,0 pistettä, mikä riitti sarjan korintekijätilastossa yhdeksännelle sijalle. Tarmo selviytyi runkosarjan päätteeksi pudotuspeleihin, joissa Hester teki kolmessa pelaamassaan ottelussa keskimäärin 14,0 pistettä ja otti 6,7 levypalloa. Kauden 2007–2008 puolivälin tienoilla hänet kiinnitettiin Korisliiga-kauden heikosti aloittaneen Team Componentan joukkueeseen. Hester teki runkosarjan aikana koreja 22,3 pisteen keskiarvolla, jolla hän sijoittui liigan pistetilastossa jaetulle toiselle sijalle. Kauden 2008–2009 alkupuolella Hester siirtyi Tampereen Pyrintöön korvaamaan joukkueesta erotetun Kevin Smithin. Hester pelasi Pyrinnössä kahden kauden ajan saavuttaen ensimmäisellä kaudella SM-pronssia ja cup-hopeaa. Kaudella 2009–2010 Hester voitti Pyrinnössä Suomen mestaruuden.

Kaudeksi 2010–2011 Hester siirtyi Kauhajoen Karhuun, jossa hän loukkaantui toisessa ottelussaan. Akillesjännevamman vuoksi Hester ei kyennyt pelaamaan koko kaudella, ja Kauhajoki hankki hänen korvaajakseen Walter Baxleyn. Kaudeksi 2012–2013 Hester teki sopimuksen kouvolalaisen Kouvojen kanssa.

Saavutukset
-----------

* Suomen mestaruus 2010
	+ SM-pronssia 2009

Lähteet
-------

* Chris Hester (Arkistoitu – Internet Archive) Suomen Koripalloliitto
* Missä hän on nykyään – Chris Hester (Arkistoitu – Internet Archive) Tampereen Pyrintö Basketball
* Chris Hester basketball profile eurobasket.com (englanniksi)

### Viitteet

1. ↑
2. ↑  Chris Hester Porvoon takalinjoille  29.6.2006. Suomen Koripalloliitto. Viitattu 15.6.2012.
3. ↑  Hester korvaa Smithin Tampereella  17.10.2008. Suomen Koripalloliitto. Viitattu 15.6.2012.
4. ↑  Walter Baxley Saksasta Kauhajoelle  3.1.2011. Suomen Koripalloliitto. Viitattu 15.6.2012.
5. ↑  Vuosimallin 2010 Suomen mestari Hester Kouvoihin  25.5.2012. Suomen Koripalloliitto. Viitattu 15.6.2012.
**Kaboïla** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta etelään. Kunnassa on 27 300 ja kylässä 3 300 asukasta (vuonna 2009).

Kaboïlan kunta rajoittuu pohjoisessa Sikasson, koillisessa Finkolon, lännessä Lobougoulan ja Kapalan ja etelässä Kadiolon piirin Kaïn kuntiin sekä idässä Burkina Fasoon. Alue on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen. Kasvillisuus on heinä- ja pensassavannia.

Kuntaan kuuluu 26 kylää. Asukkaat ovat samoja, senufoja, mandinkoja ja fulbeja. Vallitsevat uskonnot ovat islam ja animismi.

Kaboïlan kautta kulkee Sikassosta Norsunluurannikon rajalle johtava maantie RN7. Seudun pääelinkeino on maanviljely. Tärkeimmät viljelykasvit ovat puuvilla, maissi, hirssi, durra, riisi ja maapähkinä. Lisäksi harjoitetaan karjanhoitoa ja pienimuotoista kaupankäyntiä. Tärkein kauppapaikka on Dallé.

Lähteet
-------

1. ↑  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 28.5.2018.
2. ↑  Mali - Région de Sikasso: Carte de référence *reliefweb.int*. Viitattu 28.5.2018.
3. 1 2 3  Plan de Sécurité Alimentaire: Commune Rurale de Kaboïla 2006-2010 *aec.msu.edu*.  2006.  Arkistoitu 13.6.2010. Viitattu 28.5.2018.
Heinrich Hoffmann
Hitlerin esikuntaa Sudenpesässä. Heinrich Hoffmann viimeisenä oikealla.
**Heinrich Hoffmann** (12. syyskuuta 1885 Fürth – 16. joulukuuta 1957 München) oli saksalainen valokuvaaja, joka tuli tunnetuksi erityisesti Adolf Hitlerin hovikuvaajana.

Heinrich Hoffmannin isä ja setä olivat molemmat ammattikuvaajia ja he opettivat Hoffmannille valokuvaajan ammatin. Hän työskenteli nuorena Hugo Thielen johdolla Hessenin suurherttuan hovikuvaajana Darmstadtissa. Asuttuaan jonkin aikaa Lontoossa Hoffmann asettui Müncheniin ja avasi oman valokuvausstudionsa, josta tuli suuri menestys.

Ensimmäisen maailmansodan hän palveli Baijerin armeijan valokuvaajana. Sodan jälkeen vuonna 1919 Hoffman tapasi Adof Hitlerin ja liittyi pian kansallissosialistiseen puolueeseen.

Hoffmanista tuli Hitlerin henkilökohtainen valokuvaaja tämän vapauduttua Landsbergin vankilasta vuonna 1924 ja hänelle myönnettiin yksinoikeus ottaa ja myydä *Führerin* valokuvia. Vuonna 1929 hän avasi toimipisteet Berliiniin, Wienin, Frankfurtiin, Pariisiin ja Haagiin ja palkkasi nuoren 17-vuotiaan apulaisen, Eva Braunin. Kun Hitleristä tuli valtakunnankansleri vuonna 1933 Hoffman julkaisi kirjan *Hitler, wie ihn keiner kennt*, jonka hyvän menestyksen ansiosta Hoffmannista tuli varakas mies. Vuonna 1938 Hitler nimitti Hoffmannin professoriksi ja vuonna 1940 hänet valittiin Saksan valtiopäiville Düsseldorfin itäisestä piiristä.

Hoffmanin ottamia kuvia käytettiin postimerkeissä, postikorteissa ja julisteissa.

Toisen maailmansodan päätyttyä liittoutuneet pidättivät Hoffmannin ja tuomitsivat tämän kymmeneksi vuodeksi vankeuteen osallisuudesta natsien sotarikoksiin ja takavarikoivat hänen omaisuutensa. Rangaistus aleni myöhemmin kolmeen vuoteen ja pidentyi uudelleen viiteen.

Lähteet
-------

1. 1 2 3 4  Robert S. Wistrich: *Who's Who in Nazi Germany*, s. 125. Routledge, 1982 / 2013. ISBN 9781136413889. Teoksen verkkoversio (viitattu 23.7.2014).
2. ↑  Unseen Adolf Hitler photos sell for £30,000 at auction  2011. BBC. Viitattu 23.7.2014.

CommonsCommons
Wikimedia Commonsissa on kuvia tai muita tiedostoja aiheesta **Heinrich Hoffmann (valokuvaaja)**.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
	+ 2
* BnF data
	+ 2
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Australia
* Kreikka
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Photographers' Identities
* RKD Artists
	+ 2
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Rakenneteräs** tarkoittaa rautapohjaista metalliseosta, missä materiaalin pääasiallinen tarkoitus on kantaa rakenteeseen kohdistuva kuormitus. Tyypillisiä käyttökohteita ovat esimerkiksi sillat, rakennusten kantavat osat ja työkoneiden rungot. Rakenneteräkset ovat pääsääntöisesti aina hitsattavia pois lukien koneteräkset. Koneterästen korkeampi hiili- ja rikkipitoisuus aiheuttaa hitsauksessa haurastumisen riskin. Tyypillisiä esimerkkejä rakenneteräksistä ovat

* S235JRG2
* S355J2G3
* E295
* P235S

Merkinnän ensimmäinen kirjain kertoo teräksen tyypin (S = rakenneteräs, E = koneteräs ja P =paineastiateräs). Kirjainta seuraava lukuarvo on myötöraja. Lopussa oleva lisätunnus kertoo tarkempia tietoja esimerkiksi alimmasta käyttölämpötilasta.

Eri tarkoituksiin käytettyjen rakenneterästen hiilipitoisuudet ovat tyypillisesti suunnilleen seuraavat:

* 0,3 %: esimerkiksi akselit, luisti- ja männänvarret, rautatievaunujen ja maatalouskoneiden valetut osat;
* 0,4 %: esimerkiksi hammaspyörät, kampiakseli ja kiertokanget;
* 0,5 %: esimerkiksi ratakiskot, teräslanka ja koneenosat, joiden on pintapaineen vuoksi oltava erityisen kovia kuten kiilat ja sokat;
* 0,6 %: esimerkiksi jouset, pyöränvanteet ja maatalouskoneiden kulumiselle alttiit osat.

Lähteet
-------

1. ↑  Veikko Lindoos: *Uudistettu Miekk'ojan Metallioppi*, s. 392. Otava, 1986. ISBN 951-666-216-1.

Aiheesta muualla
----------------

* Kuvia tai muita tiedostoja aiheesta **Rakenneteräs** Wikimedia Commonsissa
Kabrejuhla.
**Kabret** ovat gurilaista kieltä puhuva kansa Togon koillis- ja keskiosissa. Heitä on 920 000 henkeä.

Kansan pääelinkeino on maanviljely. Tärkeimmät viljelykasvit ovat hirssi, durra, fonio, pavut, maapähkinä, riisi ja jamssi. Lisäksi harjoitetaan karjanhoitoa ja käsityöammatteja sekä keräillään öljypalmun hedelmiä.

Kabrejen kylät ovat hajanaisia. Savitiilistä rakennetut nelikulmaiset tai pyöreät talot on ympäröity muurilla. Miehet pukeutuvat pitkään paitaan ja polvihousuihin, naiset värikkäisiin leninkeihin, puseroihin ja hameisiin. Ruokavalio koostuu etupäässä hirssipuurosta, keitoista, vihanneksista ja maidosta. Kabret syövät kasvattamiaan koiria.

Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ikäryhmiin ja miesten salaseuroihin. Avioliitto on virilokaalinen. Polygynia, ostoavioliitto, sororaatti ja leviraatti ovat yleisiä.

Suurin osa kabreista harjoittaa perinteistä uskontoa, johon kuuluu esi-isien, luonnonvoimien ja ylijumala Eson palvontaa, noituutta ja taikuutta. Osa on katolisia tai sunnimuslimeja. Kabreilla on kehittynyt musiikki- ja tanssiperinne.

Lähteet
-------

1. ↑  Hiltunen, Sinikka: *Etninen sanasto*, s. 147. Tampere: Tampere University Press, 1998. ISBN 951-44-5702-1. Teoksen verkkoversio.  (Arkistoitu – Internet Archive)
2. 1 2 3 4 5  *Narody i religii mira: Entsiklopedija*, s. 209–210. Moskva: Bolšaja Rossijskaja entsiklopedija, 1999. ISBN 5-85270-155-6.
**Sulo Armas Leppänen** (15. tammikuuta 1916 – 12. maaliskuuta 2015) oli suomalainen painija.

Elämä ja ura
------------

Inkerinmaalla syntynyt Leppänen teki työuransa rautateiden palveluksessa, jonka vuoksi asui eri puolilla maata ja edusti useita suomalaisseuroja. Hän voitti urallaan kolme Suomen mestaruutta sekä viisi Työväen Urheiluliiton mestaruutta. Hänelle on myönnetty TUL:n mestarimerkki n:o 192.

Sulo Leppänen osallistui vuoden 1948 Lontoon olympialaisiin, jossa sijoittui kuudenneksi 67 kg:n sarjassa. Ensimmäisellä kierroksella hän hävisi Italian Garibaldo Nizzolalle, jonka jälkeen voitti Belgian Jan Coolsin sekä Kanadan Morgan Plumbin. Neljännellä kierroksella Leppänen hävisi tulevalle kultamitalistille Turkin Celal Atikille.

Vuoden 1951 MM-kisoissa Helsingissä hän sijoittui 67 kg:n sarjassa neljänneksi.

Saavutukset
-----------

### Vapaapaini

* SM-kultaa: 1950, 1951
* SM-pronssia: 1952
* TUL:n mestaruus: 1950, 1951, 1952

### Kreikkalais-roomalainen paini

* SM-kultaa: 1950
* TUL:n mestaruus: 1946, 1947

Lähteet
-------

* TUL:n painitilastot
* Sulo Leppänen *Olympedia*.  (englanniksi)

### Viitteet

1. ↑  Olympedia
2. ↑  Mannerla, Einari & Pirhonen, Pentti: *Mitä Missä Milloin 1952*, s. 350. Helsinki: Kustannusosakeyhtiö Otava, 1951.
Maunu Eerikinpojan maanlain rakennuskaaren aloituskuva keskiaikaisesta käsikirjoituksesta.
**Rakennuskaari** on osa Ruotsin vuoden 1734 lakia, joka koski myös kuningaskuntaan tuolloin kuulunutta Suomea. Se on yksi lain yhdeksästä kaaresta eli osasta ja se on edelleen osittain voimassa Suomessa (SDK 2/1734, ruots. *byggningbalk*) ja Ruotsissa, vaikka sen merkitys on vähäinen sitä korvaavien muiden lakien vuoksi.

Kaari käsittelee monia rakentamiseen, tontin ja tilan hoitamiseen ja naapureiden suhteisiin liittyviä asioita. Sen rangaistukset on annettu taalereina. Vaikka osa kaaresta on edelleen voimassa, ei sitä käytännössä noudateta, ellei lainkohta ole myös jossain nykyaikaisessa laissa. Siinä muun muassa käsketään talonpoikia pitämään humalistoa ja joka ei sitä pidä, *vetäköön sakkoa taalerin kultakin vuodelta.*

Hieman erimuotoinen rakennuskaari (*bygninga balker*) esiintyy jo vanhimmassa Suomeakin koskeneessa Maunu Eerikinpojan maanlaissa 1300-luvun puolivälistä.

Katso myös
----------

* Oikeudenkäymiskaari
* Maakaari
* Kauppakaari

Lähteet
-------

1. 1 2 3  Rakennuskaari *Finlex*. Suomen oikeusministeriö ja Edita Publishing Oy. Viitattu 10.4.2017.
2. ↑  Byggningbalk *Finlex*. Suomen oikeusministeriö ja Edita Publishing Oy. Viitattu 10.4.2017. (ruotsiksi)
3. ↑  *Sveriges rikes lag*. Tukholma: Norstedts juridik, 2008. ISBN 978-91-39-01264-1.
4. ↑   Racennus caari Agricola-projekti. Viitattu 30.10.2013.
5. ↑  *King Magnus Eriksson's law of the realm : a medieval Swedish code* ; translated and edited by Ruth Donner ; with an introduction by Richard Tötterman. Acta Societatis Fennicae Iuris gentium. C 2. Finnish Academy of Science and Letter, Helsinki 2000
Kuopion viinijuhlat 2008 -logo.
**Kuopio Wine Festival** (myös Kuopion Viinijuhlat) on vuosittainen kesällä Kuopion sataman alueella järjestettävä viinifestivaali. Kuopio Wine Festivalin kävijämäärä on vakiintunut noin 35 000 henkilöön. Tapahtuma tunnetaan rennosta, mutta siististä tunnelmastaan sekä kotimaisista huippuartisteista. Viinijuhlat rakentuvat vuosittaisen viinimaa-teeman ympärille, jolloin myös esitellään kyseisen maan ruokia. 

Viinijuhlayleisön on arvioitu tuovan Kuopion seudulle rahaa vuosittain noin 2–3 miljoonaa euroa. Kävijöistä jopa 30 prosenttia on Etelä- ja Länsi-Suomesta.

Historia
--------

Ensimmäinen Kuopio Wine Festival järjestettiin Heurigen-nimisenä vuonna 1997.

Viinijuhlat saivat alkunsa Kuopion silloisen matkailupäällikkö Heikki Kähärän toimesta. Kähärä yritti tuoda Kuopioon Oulun kaltaiset, saksalaisten kanssa järjestetyt Weindorf-viinijuhlat, mutta Oulu ei luopunut juhlistaan. Kähärä ryhtyi suunnittelemaan viinijuhlia kotimaisten viininvalmistajien tuotteiden varaan. Suunnitelmista luki sanomalehdestä Itävallassa Finnairin piiripäällikkönä toiminut ex-kuopiolainen Matti Selin, joka keksi yhdistää Itävallan viinin ja ruuan, Kuopion seudun, Itävallan matkailumarkkinoinnin sekä oman lentoyhtiönsä bisneksen. Näin syntyivät viinijuhlat, joiden ensimmäisenä teemamaana oli Itävalta.

Viinijuhlien järjestäjänä toimi alussa kaupungin matkailupalvelut kävijämäärien pysyessä aloitusvuoden tasolla, kunnes konsepti myytiin vuonna 2001 Osuuskauppa PeeÄssälle.

**Lähde:** Savon Sanomien arkisto

Teemat vuosittain
-----------------

Kuopion viinijuhlat 2007 -logo.
* Kuopio Wine Festival 20 vuotta 2016
* Festival del Vino De Kuopio (Espanja, Argentiina, Chile ja Uruguay) 2015
* Kroatia Slovenia 2014
* Luomuviinit 2013
* Catalonia 2012
* Brasilia 2011
* Välimeren saaret (Korsika, Kreeta, Mallorca ja Sisilia) 2010
* Saksa 2009
* Argentiina 2008
* Portugali 2007
* Australia 2006
* Chile 2005
* Ranska 2004
* Etelä-Afrikka 2003
* Kreikka 2002
* Espanja 2001
* Kalifornia 2000
* Italia 1999
* Unkari 1998
* Itävalta 1997

Lähteet
-------

1. ↑  Kuopio Wine Festival: Kuopion Viinijuhlat » Kuopio Wine Festival *Kuopio Wine Festival*. Viitattu 3.1.2017.
2. ↑  Niiranen, Janne: Ensi kesänä juhlitaan Argentiinan makuja..  *Viikkosavo*, 17.11.2007, 129. vsk, nro 89, s. 5.
Julian Tuwim
Julian Tuwimin muotokuva.
**Julian Tuwim** (13. syyskuuta 1894, Łódź, Puola – 27. joulukuuta 1953, Zakopane, Puola) (sukunimi טובים tarkoittaa hepreaksi *hyvää*) oli puolanjuutalainen prosaisti, runoilija ja teatterinjohtaja. Satiirisia laulujen sanoituksia tehdessään hän käytti myös pseudonyymiä *Oldlen*.

Julian Tuwimin muistomerkki Łódźissa.
Tuwim kävi koulun synnyinkaupungissaan Łódźissa ja opiskeli Varsovan yliopistossa oikeustiedettä ja filosofiaa. Tuwim kuului kirjailijohin, jotka muodostivat *Skamander*-ryhmän samannimisen kirjallisuuslehden ympärille. Ryhmään kuuluivat myös Antoni Słonimski, Władysław Reymont ja Jarosław Iwaszkiewicz. Puolan saavutettua itsenäisyyden vuonna 1918 maan kirjallisuus nousi ainutlaatuiseen kukoistukseen. Tuwim oli satiirikko, ja hän tuotti kabaree- ja burleskihenkisiä teatteriesityksiä.

Tuwim julkaisi teoksensa puolaksi. Varhaisvuosien teoksissa kuvastuu avantgarde ja liberaali optimismi. Näitä ovat "Czyhanie na Boga" (1918), "Sokrates tańczący" (1920), "Siódma jesień" (1922), ja "Wierszy tom czwarty" (1923). Hän kirjoitti myös lastenkirjoja. Satiirisuus ja katkeruus lisääntyvät myöhemmissä teoksissa *Słowa we krwi* (1926), *Rzecz Czarnoleska* (1929), *Biblia cygańska* (1933) ja *Treść gorejąca* (1933).

Toisen maailmansodan aikana Tuwim työskenteli viisi vuotta maanpaossa Lontoossa maan pakolaishallituksen tehtävissä ja toimitti *Nowa Polska* -lehteä.

Suomennettu runo
----------------

* *Jumalalle* ("Czyhanie na Boga", 1918) suom. Anna-Maija Raittila (saksankielisestä käännöksestä). Teoksessa *Lähteenkirkas hiljaisuus, uskonnollista runoutta 1900-luvun Euroopassa*, toim. Anna-Maija Raittila. Kirjapaja, Helsinki 1983.

Lähteet
-------

1. 1 2 3  Risto Rantala ja Kaarina Turtia (toim.): "Tuwim, Julian", *Otavan kirjallisuustieto*, s. 803. Helsinki: Otava, 1990. ISBN 951-1-09209-X.
2. 1 2  Julian Tuwim. Culture.pl (englanniksi)
3. 1 2  Julian Tuwim. Poezja.org (puolaksi)
4. ↑  *Otavan suuri Ensyklopedia, 7. osa (Optiikka-Revontulet)*, s. 5434 art. Puolan kirjallisuus. Otava, 1979. ISBN 951-1-05468-6.
5. ↑  Julian Tuwim (1894-1953). (Arkistoitu – Internet Archive) Qlturka.pl. Europejski Fundusz Rozwoju Regionalnego. Viitattu 7.2.2015. (puolaksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Latvia
* Tšekki
* Australia
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
Kaleidoskooppi
Näkymä lasinsiruilla täytettyyn kaleidoskooppiin
**Kaleidoskooppi** on optinen leikkikalu, johon kurkistamalla voi nähdä aina uudenlaisia symmetrisiä kuvioita. Mikä tahansa mielivaltainen kuvio heijastuu kaleidoskoopin peileistä useita kertoja ja näyttäytyy siten symmetrisenä. Nimi tulee kreikan kielen sanoista *kalos* (kaunis), *eidos* (kuva, muoto) ja *skopein* (nähdä)
.

Ilmaisuja kaleidoskooppi tai kaleidoskooppimainen käytetään usein myös kuvaannollisesti puhuttaessa monipuolisista tai vaihtelevista ilmiöistä.

Rakenne
-------

Tyypillisesti kaleidoskooppi on 10–20 cm pitkä putki, jonka sisään on asetettu vähintään kaksi pitkulaista peilinsuikaletta heijastava pinta sisäänpäin. Peiliputken peräpäähän, josta valo pääsee putken sisään, on kahden lasilevyn väliin asetettu pieniä värillisiä esineitä kuten lasinsiruja, jotka voivat liikkua vapaasti. Putken etupäässä on pieni kurkistusaukko, josta voi katsella putken sisään yhdellä silmällä. Lasinsirujen muodostaman sattumanvaraisen kuvion heijastuminen peileistä muodostaa kauniin symmetrisen näkymän. Putkea kääntämällä tai ravistamalla näkymän muodot ja värit vaihtuvat alati, kun värilliset jyväset liikkuvat lasilevyjen välissä. Siten kaleidoskoopista voi loihtia esiin äärettömästi erilaisia kuvioita. 

Useimmiten kaleidoskoopissa on kolme peiliä siten, että ne muodostavat kolmionmuotoisen, sisäpinnalta heijastavan suljetun putken. Tällöin kaleidoskoopin kuvio täyttää katsojan koko näkökentän. Myös kaksi- ja nelipeiliset kaleidoskoopit ovat tavallisia.

Historia
--------

Kaleidoskoopin keksi Sir David Brewster vuonna 1816 tutkiessaan valon polarisaatiota. Se patentoitiin seuraavana vuonna. Alun perin laite tarkoitettiin tieteelliseksi tutkimusvälineeksi, mutta sittemmin kaleidoskooppia on käytetty lähinnä leluna.

Kaleidoskooppia, josta lasinsirut puuttuvat, kutsutaan teleidoskoopiksi. Teleidoskoopin avulla katsoja voi muodostaa kaleidoskooppimaisia kuvioita mistä tahansa valitsemastaan kohteesta.

Lähteet
-------

* Kämäräinen, Aki et al. (toim.): Suomen ja maailman taide - Hakemisto, Sanasto. WSOY, 1986. ISBN 951-0-10729-8

1. ↑  Kämäräinen 1986, s. 101

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **kaleidoskooppi**.
* Kaleidoskooppi
* (englanniksi) The Brewster Kaleidoscope Society
**Kuopion ylioppilasteatteri** (KYT) on vuonna 1977 perustettu kuopiolainen harrastajateatteri, joka pyrkii edistämään nuorten aikuisikäisten teatteriharrastusta tuottamalla ennakkoluulotonta, nuorta ja kunnianhimoista teatteria Kuopion alueella. KYT myös tuottaa jäsenilleen koulutuksia teatterin eri osa-alueilta.

Ensi-iltoja teatterilla on vuosittain 2-4 kpl. Kuopion ylioppilasteatteri tekee myös tilauskeikkoja erilaisiin tilaisuuksiin.

Kuopion ylioppilasteatteri on Ylioppilasteatteriliitto SYTY ry:n jäsenteatteri.

Kuopion ylioppilasteatteri järjesti 1.-3.4.2011 Kuopiossa Lyhytteatterifestivaali Nuamat, jossa esiintyi KYTin lisäksi useita esittävän taiteen ammattilaisia ja harrastajia Kuopion alueelta.

Tila
----

KYTin näyttämönä toimii nykyään Työnkulman (Ruplan) 3. kerroksen pieni sali (Maaherrankatu 25), jossa teatteri on ollut vuosina 1998–2006 ja vuodesta 2008.  

Ennen Työnkulmalle menoa KYT on toiminut mm. Yhteisnäyttämö Takapihalla Niiralassa ja Sotkulla.

Lähteet
-------

1. ↑   (Arkistoitu – Internet Archive)

Aiheesta muualla
----------------

* Kuopion ylioppilasteatterin sivut
**Sulo Armas Ripatti** (14. syyskuuta 1909 Mäntyharju – 23. kesäkuuta 1973 Hyvinkää) oli suomalainen kauppias, osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.

Ripatin vanhemmat olivat Onni Ripatti ja Hilda Hyyryläinen ja puoliso vuodesta 1941 Aili Valta. Ripatti kävi Suomen Osuuskauppakoulun 1935–1937 ja suoritti useita liikealan kursseja sekä teki opintomatkoja moniin eri maihin. Hän oli Mäntyharjun Osuuskaupan myyjä 1926–1929, Haukivuoren Osuuskaupan myyjä 1929–1930, Kiteen Osuuskaupan myymälänhoitaja 1931–1935, Osuusliike Liiton myymälänhoitaja 1937–1939, Osuusliike Keskimaan myymäläntarkastaja 1940–1941 ja konttoripäällikkö 1941–1945 Jyväskylässä, Pohjois-Karjalan Osuusliikkeen apulaisjohtaja Joensuussa 1945–1949, Iisalmen Osuuskaupan toimitusjohtaja 1949–1953 ja Pohjois-Karjalan Osuusliikkeen toimitusjohtaja vuodesta 1953. Ripatin johdossa Pohjois-Karjalan Osuusliikkeestä kehittyi maakunnan suurin kauppaliike, joka muun muassa rakennutti 1968 Joensuuhun Suomen neljännen Sokos-tavaratalon. Ripatilla oli myös useita liike-elämän ja muita luottamustehtäviä. Molempiin sotiin osallistunut Ripatti oli sotilasarvoltaan reservin ylikersantti (1968). Hän sai kauppaneuvoksen arvonimen 1970.

Lähteet
-------

1. 1 2  Sulo Ripatti *Biografiasampo*. Viitattu 28.10.2022.
2. ↑  Syntymäpäiviä.  *Uusi Suomi*, 14.9.1969, nro 248, s. 23. Kansalliskirjasto. Viitattu 28.10.2022.
**Sulo Kilpiö** (s. 22. tammikuuta 1936 Varkaus) on juristi, joka toimi Varkauden kaupunginjohtajana.

Sulo Kilpiö syntyi kunnallisneuvos Valo Kilpiön ja Hilma Johanna Tahvanaisen perheeseen. Hänen puolisonsa vuodesta 1961 on kirjeenvaihtaja Eila Marita Westerlund. Kilpiö tuli ylioppilaaksi 1955 ja valmistui lainopin kandidaatiksi Helsingin yliopistosta 1962, varatuomarin arvon hän sai 1965. Kilpiö toimi asutushallituksen esittelijänä 1962, Kajaanin tuomiokunnan notaarina 1963–1964 ja apulaisena asianajotoimistossa 1964–1966. Varkauden apulaiskaupunginjohtaja hän oli 1966–1973, kaupunginsihteeri 1973–1977 ja kaupunginjohtaja vuodesta 1978. Hän jäi tehtävästä eläkkeelle vuoden 1998 alusta.

Kilpiö, hänen vaimonsa ja heidän tyttärensä Kaarina (s. 1966) esiintyvät Jaana Puhakan dokumenttielokuvassa *Pikkukaupungin naisia* (1995).

Lähteet
-------

1. 1 2  Irja Hämäläinen, Risto Rantala, Hannakatri Hollmén (toim.): *Kuka kukin on 1994*, s. 378. Helsinki: Otava, 1994. ISBN 951-1-12833-7.
2. ↑  Matti Reijosesta Varkauden kaupunginjohtaja. HS, 11.11.1997. (Viitattu 1.5.2018)
3. ↑  Pikkukaupungin naisia (1995). Elonet. (Viitattu 1.5.2018)
4. ↑  Onnea vai uhrauksia? Dokumentti naisten elämänvalinnoista 90-luvulla. HS, 10.1.2003. (Viitattu 1.5.2018)
**Juuso Hämäläinen** (s. 8. joulukuuta 1993 Raisio) on suomalainen jalkapalloilija, joka edustaa Veikkausliigassa pelaavaa FC Interiä. Hän on pelipaikaltaan keskuspuolustaja.

Hämäläinen siirtyi FC Interiin ensimmäistä kertaa 11-vuotiaana. Hän siirtyi kuitenkin kahden vuoden jälkeen takaisin kotikaupunkinsa Raisio Futikseen ja palasi FC Interin A-juniorijoukkueeseen vuonna 2012. Hämäläinen teki Veikkausliiga-debyyttinsä kaudella 2013 FF Jaroa vastaan 29. huhtikuuta pelatussa ottelussa. Tulokaskaudellaan hän esiintyi yhteensä 26 ottelussa, joissa teki yhden maalin. Hämäläisen hyvät otteet johtivat myös kutsuun nuorten maajoukkueeseen.

Maajoukkueessa Hämäläinen teki ensiesiintymisensä alle 20-vuotiaiden joukkueessa 9. lokakuuta Ruotsia vastaan pelatussa ottelussa. Hän on pelannut kahdesti U20-joukkueessa ja kerran nuorten maajoukkueessa, kun hän tuli vaihdosta kentälle EM-karsintaottelussa Englantia vastaan.

Lähteet
-------

1. ↑  Juuso Hämäläinen jatkaa Interissä *FCInter.com*.  29.8.2013.  Arkistoitu 6.11.2013. Viitattu 22.11.2013.
2. ↑  Kaksi muutosta Pikkuhuuhkajiin *Palloliitto.fi*.  12.8.2013.  Arkistoitu 2.12.2013. Viitattu 22.11.2013.
3. ↑  U20: Tappio Ruotsille *Palloliitto.fi*.  9.10.2013.  Arkistoitu 24.9.2015. Viitattu 22.11.2013.
4. ↑  Pikkuhuuhkajille tappio Englannissa *Palloliitto.fi*.  14.11.2013.  Arkistoitu 1.12.2013. Viitattu 22.11.2013.

  

FC Inter – Veikkausliiga
1 Viitala |
2 Niska |
3 Hämäläinen |
4 Ketting |
5 Nurmi |
6 Bonet |
8 Ojala |
9 Källman |
10 Forsell |
11 Haro |
12 Riikonen |
13 Lepistö |
14 Mastokangas |
16 Jyry |
18 Arsalo |
19 Paananen |
20 Hyvärinen |
21 Tamminen |
22 Kuittinen |
24 Mahuta |
25 Arciero |
26 Lehtisalo |
27 Heinonen |
28 Kantola |
Valmentaja Grau
Neljä kääpiöpatsasta
**Hesperidengärten** (suom. *Hesperidien puutarha*) on puistoalue Nürnbergissä, St. Johanniksen kaupunginosassa. Se kuuluu myös osaksi Nürnbergin historiallista mailia.

Puisto on saanut nimensä kreikkalaisesta mytologiasta, jonka takia sinne on myös istutettu sitruspuita. Hesperidit olivat antiikin mytologiassa jumalten puutarhan, jossa kasvoi kultaisia hedelmiä, vartioita. Keskiajalla Johanniksessa asui vauraita kaupunkilaisia, jotka toivat tuulahduksen eteläistä kulttuuria kotimaiseen puutarhaansa. Barokin aikaan rikkaat kauppiaat hakivat yleellisten huvittelupuutarhojen sijaan minimalistista koristepuutarhatyyliä, johon kuului useita patsaita ja kaivoja. 

1980-luvun alussa puisto kunnostettiin uudestaan. Sen toinen pää sijaitsee Johannisstraße 47:llä ja toinen pää Johannisstraße 13:n kohdalla. Puiston läpi järjestetään turisteille ohjattuja kierroksia, joilla selvennetään puiston historiaa.

Nürnbergin historiallinen maili

* Stadtbefestigung
* Marthakirche
* Klarakirche
* Mauthalle
* Lorenzkirche
* Nassauer Haus
* Heilig-Geist-Spital
* Synagogendenkmal
* Schuldturm
* Katharinenruine
* Frauenkirche
* Hauptmarkt
* Schöner Brunnen
* Raatihuone
* Fembohaus
* Tucherschloss
* Pellerhaus
* Sieben Zeilen
* Kaiserburg
* Felsenberg
* Käsityöläiskortteli
* Pilatushaus
* Tiergärtnertor
* Johannisfriedhof
* Hesperidengärten
* Adam-Kraft-Kreuzweg
* Albrecht Dürerin talo
* Historischer Kunstbunker
* Krämersgassen
* Unterirdische Felsengänge
* Schürstabhaus
* Sebalduskirche
* Sebalder Pfarrhof
* Hallersches Haus
* Weißgerbergasse
* Kettensteg
* Weinstadel
* Unschlittplatz
* Unschlitthaus
* Henkersteg
* An den Fleischbänken
**Fluendo S.A.** on espanjalainen Linux-käyttöjärjestelmäalustaan erikoistunut ohjelmistoalan yritys, jonka toimipaikka on Barcelonassa. Yhtiö on perustettu vuonna 2004, ja sen palveluksessa on monia GStreamer-multimediakehyksen kehitystyöhön osallistuneita henkilöitä. Fluendon tuotteisiin kuuluu koodekkipaketti, jonka avulla voidaan toistaa useita suljettuja mediatiedostoja Linux-ympäristössä, kuten Windows Media ja MPEG4-tiedostoja.

Fluendon DVD-soitin
-------------------

Fluendo DVD Player Ubuntussa.
Yhtiö julkaisi vuonna 2009 *Fluendo DVD Playerin*, joka on kuluttajille suunnattu DVD-soitin Debian- ja Fedora-pohjaisille Linux-jakeluille. Ohjelma on saatavilla myös Open Solarikselle. Fluendo DVD Player on yksi harvoista laillisista, patentinhaltijoiden ehdot täyttävistä soittimista Linuxille, ja se sisältää mahdollisuuden toistaa myös CSS-kryptattuja DVD-elokuvia. Ohjelma ei käytä salauksenpurkuun Linuxissa yleistä, laillisuudeltaan joissakin maissa epäselvää libdvdcss-kirjastoa.

Lisensoitu ja patentinhaltijoiden oikeuksia kunnioittava viihdekeskusohjelmisto *Fluendo Media Center*, jonka käyttöliittymä perustuu Moovidaan (entinen Elisa), yhdistää Fluendon DVD-soittimen ja yhtiön julkaisemat koodekit mediatiedostoille.

Katso myös
----------

* Luettelo mediasoittimista

Lähteet
-------

1. ↑  Fluendo: About the Company Viitattu 4.3.2010
2. 1 2  Fluendo: Open Solaris (Arkistoitu – Internet Archive) Viitattu 4.3.2010
3. ↑  Fluendo: Complete Set of Playback Plugins (Arkistoitu – Internet Archive) Viitattu 4.3.2010
4. ↑  Phoronix: Fluendo Releases Its Own Linux DVD Player (Michael Larabel, 3.7.2009) Viitattu 5.3.2010
5. ↑  Softpedia: Fluendo DVD Player (3.7.2009) Viitattu 4.3.2010
6. ↑  Fluendo: Fluendo DVD Player (Arkistoitu – Internet Archive) Viitattu 4.3.2010
7. ↑  Moovida: Blog - Fluendo Launches Media Center (23.3.2010) (Arkistoitu – Internet Archive)
8. ↑  Softpedia: Fluendo Media Center Plays Back DVDs and Most Common Media Formats (Lucian Parfeni, 18.3.2010)

Aiheesta muualla
----------------

* Fluendon viralliset sivut (englanniksi)
**Leonardo Bertagnolli** (s. 8. tammikuuta 1978 Trento) on italialainen maantiepyöräilijä, Clásica de San Sebastiánin voittaja. 

Bertagnolli ajoi vuonna 2002 alkaneen ammattilaisuransa kolme ensimmäistä kautta Saeco-tallissa. Hän voitti vuonna 2004 kilpailut Coppa Placci, Coppa Agostoni ja Trofeo Dell'Etna. Vuonna 2005 hän voitti, Cofidista edustaessaan, Espanjan ympäriajon toisen etapin sekä Tour de Limousin -kilpailun kolmannen osuuden. Seuraavana vuonna hän oli paras Tirreno-Adriaticon kuudennella etapilla ja sijoittui kokonaiskilpailussa kuudenneksi; lisäksi hän voitti Tour du Haut Vaur -kilpailun.

Vuoden 2007 alussa Bertagnolli siirtyi Liquigas-talliin. Hän voitti 4. elokuuta Clásica de San Sebastián -kilpailun voitettuaan loppukirissä irtiottokumppaninsa Juan Manuel Garaten, joka avasi kirin, mutta joutui päästämään Bertagnollin ohitseen viimeisillä kymmenillä metreillä. Kaksi viikkoa myöhemmin hän sijoittui neljänneksi Saksan ympäriajossa  ja voitti lokakuussa Memorial Cimurri -kilpailun.

Vuonna 2008 Bertagnolli voitti yhden päivän kilpailut Intaka Tech Worlds View Challenge 2, Trofeo Melinda ja GP Città di Camaiore sekä sijoittui toiseksi Tre Valli Varesine -ajossa. Lisäksi hän voitti Saksan ympäriajon kolmannen etapin.

Bertagnolli edusti alkukauden 2009 Amica Chips-Knauf-joukkuetta, kunnes siirtyi toukokuun alkupuolella Serramenti PVC Diquigiovanni -joukkueeseen ja voitti samassa kuussa Italian ympäriajon 15. etapin. Itävallan ympäriajossa 2009 hän voitti mäkikirikilpailun ja Brixia Tour -kilpailussa toisen etapin. 

Kauden 2010 alusta tallin nimeksi vaihtui Androni Giocattoli. Saman vuoden heinäkuussa Bertagnolli voitti Itävallan ympäriajon kolmannen etapin. Lokakuisessa Giro del Piemonte -kilpailussa hän oli toinen. 

Bertagnolli edusti Lampre-ISD-tallia kaudesta 2011 lähtien. Kesäkuussa 2012 hän ilmoitti lopettavansa uransa. Muutamaa päivää myöhemmin paljastui, että UCI oli aloittanut tutkimukset koskien hänen biologisen dopingpassinsa poikkeavia veriarvoja. Hän sai kahden vuoden ja 10 kuukauden kilpailukiellon ja kaikki hänen tuloksensa aikavälillä 1.1.2003–18.5.2011 hylättiin.

Lähteet
-------

* Leonardo Bertagnolli trap-friis.dk-tietokannassa (englanniksi)
* Leonardo Bertagnolli cyclingarchives.com-tietokannassa (englanniksi)

### Viitteet

1. ↑  Clasica San Sebastian - Bertagnolli wins Clasica[vanhentunut linkki] Eurosport 4.8.2007 (englanniksi)
2. ↑   Voigt voitti Saksan ympäriajon Yle 18.8.2007
3. ↑  61. Internationale Österreich Rundfahrt 2009 Gesamt Berg Wertung *www.mikro-funk-timing.de*.  12.7.2009. Viitattu 14.7.2009. (saksaksi)
4. ↑  Leonardo Bertagnolli announces his retirement amid Biological Passport investigation *velonation.com*.  27.6.2012. Viitattu 8.1.2014. (englanniksi)
5. ↑  PUBLICATION EN 11.08.2014 (PDF) (Kansainvälisen pyöräilyliiton luettelo kilpailukiellon saaneista pyöräilijöistä)  11.8.2014. UCI. Viitattu 21.9.2014. (englanniksi)
**Hesperornis** oli myöhäisliitukaudella elänyt esihistoriallinen, kookas ja lentokyvytön merilintu. Se kasvoi jopa 1,8 metriä pitkäksi. Suvusta tunnetaan useita lajeja. Paleontologi Othniel Charles Marsh löysi ensimmäisenä *Hesperorniksen* fossiileita Kansasin länsiosista Yhdysvalloista vuonna 1870. Löydösten merkittävä havainto oli linnun hampaat, jotka tukivat Marshin teoriaa lintujen polveutumisesta lihaa syöneistä teropodeista.

Luokittelu
----------

Tutkijat ovat luokitelleet *Hesperorniksen* lintulahkoon Hesperornithiformes. Liitukauden kerrostumista on löydetty *Hesperorniksen* jälkeen myös muita hampaallisia lintuja Pohjois-Amerikasta, Kiinasta ja Pohjois-Koreasta. Hampaat ovat erittäin alkeellinen piirre lintujen kehityslinjassa: kaikki hampaalliset linnut kuolivat sukupuuttoon 65 miljoonaa vuotta sitten dinosaurusten kanssa.

Elintavat
---------

*Hesperornis* vietti suurimman osan elämästään oletettavasti avomerellä kelluen ja kalaparvien perässä sukellellen. Linnun virtaviivainen ruumis, pitkät koivet ja räpyläjalat olivat eduksi sukeltamisessa. Kun lintu oli saavuttanut riittävän vauhdin veden alla, se saattoi ohjata ja tasapainottaa kulkuaan siipiensä avulla. *Hesperornis* vaelsi mahdollisesti joko uiden tai merivirtojen mukana ajelehtien.

Linnut kerääntyivät parittelu- ja pesimäaikoina saarille sekä kivisille riutoille suurina parvina. Hennot jalat eivät jaksaneet kannatella koko painoa maalla, joten linnut etenivät ryömimällä mahallaan ja työntämällä samalla itseään koivillaan. *Hesperornis* oli maalla helppo saalis dinosauruksille ja pesiä ryöstelleille lentoliskoille. Linnulla oli vihollisia myös meressä: sen luita on löydetty sekä haikalojen, mosasaurien että lukuisten muiden meripetojen fossiileista.

Lähteet
-------

1. 1 2 3 4  Haines, Tim & Chambers, Paul: *Esihistoriallinen eläinmaailma*, s. 135. Gummerus, 2007. ISBN 978-951-20-7276-7.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q733644
* Wikispecies: Hesperornis
* Avibase: 3CCAB37D2C6D1DF5
* Fossilworks: 36620
* GBIF: 4851552
* IRMNG: 1331731

 |

 |
**Kotkat** ovat fiktiivinen lintukansa J. R. R. Tolkienin teoksissa. 

Silmarillionissa kerrotaan, että Manwë Súlimo, *valarin* johtaja, loi kotkat, ja siksi niitä usein kutsutaan nimellä Manwën kotkat. Ne lähetettiin Keski-Maahan Valinorista valvomaan maanpaossa olevaa *noldoria* ja *valarin* vihollista Morgothia.

Aikoinaan Kotkien johtaja Thorondor asui pesässään Thangorothrimin huipulla, joka on tulivuori Angbandin edessä. Asuessaan siellä Thorondor auttoi Fingonia pelastamaan Maedhrosin. Thorondorin väki muutti myöhemmin Crissaegrimin huipulle, joka oli osa Ered en Echoriathin eli Ympärysvuorien vuoristoa Gondolinissa. He olivat Turgonin ystäviä ja pitivät vakoojat poissa vuorilta.

Thorondor raateli Morgothin kasvoja sen jälkeen, kun tämä oli surmannut Fingolfinin, ja se kuljetti Fingolfinin ruumiin Echoriathiin, missä hänen veljensä Fingon hautasi hänet.

Kotkat taistelivat *valarin* sotajoukon rinnalla, haltioiden ja *edainin* kanssa Vihan sodassa Ensimmäisen Ajan lopussa.

Toisella Ajalla kotkat pesivät kuninkaan huoneessa Armeneloksessa, Númenorin pääkaupungissa. Kotkat vahtivat myös Meneltarma-vuoren huippua, jolla oli Erulle omistettu temppeli. Aina kun joku kiipesi sinne, kolme kotkaa ilmestyi.

Kolmannella Ajalla Thorondorin perijät Gwaihir Tuulenruhtinas ja hänen veljensä Landroval pesivät Sumuvuorilla. 

*Hobitissa* kotkia ei mainita nimeltä. Ainoastaan Kotkien johtaja erotetaan muista kotkista. (Tekstissä lisätään että nimike muuttui Kaikkien Lintujen johtajaksi.) Kun Kotkat pelastivat Thorin Tammikilven ja hänen seurueensa hukilta ja örkeiltä, lennättäen heidät Anduinille, oli muiden muassa Gwaihir ja Landroval mukana. Myöhemmin Kotkat auttoivat Viiden armeijan taistelussa lähellä Ereboria, Yksinäisellä Vuorella. 

Kotkat tulevat Morannonin taisteluun elokuvassa *Kuninkaan paluu.*
Ennen Sormuksen Sotaa itse Gwaihir pelasti Gandalf Harmaan Orthancin huipulta, ja hän ja Landroval pelastivat Frodo Reppulin ja Samvais Gamgin Tuomiovuorelta Mordorista sen jälkeen, kun Valtasormus oli tuhottu.

Tolkien harkitsi aikoinaan kirjoittavansa, että kotkat olisivat *maiar* lintumuodossa.